पीठ ने कहा, 'आपने हमें प्रवर्तन निदेशालय की 11 और सीबीआई की 18 रिपोर्ट सौंपी हैं. हम यह कहना चाहेंगे कि इन मामलों की जांच धीमी है. आज भी जब हम जांच ब्यूरो की 18वीं रिपोर्ट का अवलोकन कर रहे हैं, तो इसमे यही कहा गया है कि एक मामला अभी भी लंबित हैं.' इन घोटालों के मामलों के लिए शीर्ष अदालत द्वारा नियुक्त विशेष लोक अभियोजक आरएस चीमा ने विशेष जांच दल की ओर से प्रगति रिपोर्ट पेश कीं और कहा कि रंजीत सिन्हा के आवास पर आने वाले नियमित वाहनों का विवरण प्राप्त करने का प्रयास किया जा रहा है.